Dit is 'n fantastiese mooi plek. Ons het die kuier werklik baie geniet en die diens was uitstekend. Dit was ongelooflik warm gewees en 'n yskas in die kamer kan sterk aanbeveel word.
Een van die bes bewaarde geheime op die Maloti-roete. Goed versorg met die mooiste tuine, 'n gasvrou wat meer as die ekstra myl loop, heerlike etes, alles om weer en weer terug te gaan.
Ons het heerlik gekuier. Kos was lekker en smaakvol voorberei. Gasvrou, Johannie, 'n aanwins en goud werd vir die gasteplaas. William wat ons so mooi bedien het, is 'n groot aanwins. Ontbyt met 'n uitsig soos nêrens te kry nie. Baie dankie.
Ons het 5 jaar terug by die Lodge getrou en dit was so wonderlik gewees om terug te keer. Vriendelike personeel, mooi omgewing (insluitend baie wild) en heerlike kos. Die aandetes teen 'n ekstra koste is die grootste winskoop in 2018! Ons is nou goed uitgerus vir die res van die jaar.
Asemrowende uitsig, stilte en rustigheid en lekker staproetes wat wemel van wild. Ek het inspirasie en stilte gesoek vir my studies en dit beslis gekry. Die personeel loop die ekstra myl om aan al jou behoeftes te voorsien. Baie dankie vir 'n heerlike kuier!
Ons was baie vriendelik verwelkom. Alle fasiliteite is netjies en word ywerig in stand gehou. Die etes wat aan ons voorgesit was, was goed voorberei en smaaklik. Die wildsbesigtiging toer was baie aangenaam en leersaam. Al die personeel was vriendelik en ons het 'n wonderlike tydjie by Zuikerkop deurgebring.
Pragtige ligging. Maar die rondawel was teleurstellend. Die deur het skeef gehang, met groot gleuf wat ek met 'n handdoek toegestop het. 'n Dreinreuk hang buite. Ek wou nie die stort gebruik nie ... grillerig. Die ontbyt is laat bedien. Mens kry net die indruk dat die bestuur nie hul hand op alles het nie.
Ons was bietjie teleurgesteld met Zuikerkop. Eerstens was dit 'n baie warm dag (35°C+) en daar was geen yskas of lugversorging in die kamer nie. Toe kom ons agter die toilet werk nie. Ons is geskuif na 'n ander eenheid, wat beter was, maar het nog steeds onderhoud nodig gehad. As voorbeeld: die deur sit vas, die seepbak was los, die toiletsitplek was los en die stortkraan was los. Dit kom voor dat al die chalets 'n klomp klein probleme het, wat maklik oplosbaar is, maar aandag kort. Wat ons kan sê is die kos was heerlik en die mense was vriendelik. Die lodge is in 'n baie mooi plek geleë, maar met die warm klimaat moet hulle lugversorging en yskaste verskaf. Die help nie jy sit water uit in die kamers en dis louwarm nie. Ons het in goedkoopste B&B gebly, wat heelwat beter is as die lodge.